text: Útbygging av vatnorkuni í Vestmanna
text: #000000
text: SEV ætlar at byggja eina pumpu- og framleiðsluskipan ímillum byrgingina í Heygadali og byrgingina uppi á Mýrunum í Vestmanna. Sambært §16 í elveitingarlógini skal umhvørvisárinsmeting gerast og góðkennast, áðrenn loyvi til framleiðslu av ravmagni verður givið.
text: #000001
text: Útbyggingin fer at gera elframleiðsluna frá vindmyllunum meira støðuga, bæði tá yvirskot og undirskot er av vindi. Skipanin fer at pumpa vatn úr byrgingini í Heygadali upp í byrgingina á Mýrunum, tá yvirskot er av vindorku. Vatnið á Mýrunum verður síðani leitt í vatnturbinur til framleiðslu av ravmagni. Framleiðslan verður umleið 55 GWh um árið, sum er umleið helvtin av vatnorkuframleiðsluni seinastu árini.
text: #000002
text: Ein tunnil verður sprongdur frá eystara parti av byrgingini í Heygadali og niðan á Mýrarnar. Pumpu- og framleiðsluverk verður 400 metur inni í einum tilgjørdum helli við síðuna av tunlinum. Byrgingarnar verða ikki broyttar og meira vatn verður ikki leitt til teirra. Tann sjónligi parturin av nýggja verkinum verður ein atkomuportalur í Heygadali, lúkuhús við bæði vøtnini, umframt munnin til ein útlíkningartunnil. Umleið 350.000 m3 av leysum gróti koma burturúr at gera tunnil og verkhelli.
text: #000003
text: Avlopsgrót verður lagt á tvey øki í Heygardali og við Stigsá í 350 metur hædd. Grótrúgvurnar verða lagaðar til lendið og áskot lagt omaná. Um so er, at avtakari fæst til grótið, verður upprunaliga lendið endurskapað.
text: #000005
text: Meðan verkið verður bygt, verður nakað av ristingum frá spreinging og gangur frá koyring av gróti har nærhendis. Tiltøk verða sett í verk at fyribyrgja aðrari dálking. Tá verkið verður í drift hoyrist einki til tað.
text: #000006
text: Góðkenning til nýggja turrdokk á Skála
text: #000009